勸酒行
作者：鮑溶
朝代：唐

paragraphs: 樂往難重得，老來豈自由。
嬋娟過三五，珠翠成仇讎。
君不聞古曲，酒能消人憂。
何人更年少，君惜秉燭遊。
莫閑金絲手，月在西南樓。
羅换歌妾袂，錦纏舞人頭。
半醉月入懷，仰空笑牽牛。
那令酒生塵，虛見紅貌秋。
（見《永樂大典》卷一二○四三「二十有」「酒」字「勸酒」條〖十三函一百二十四冊〗。
）。